DRENERING OG ETTERISOLERING
På Generalforsamling i mai 2026 ble det besluttet å drenere og etterisolere kjellerveggene våre. 
Prosjektet innebærer som følger:
1. Drenering og etterisolering opp til platekantene i alle blokkene. Fargen på murpussen utenpå isolasjonsplatene tilsvare den som er på grunnmuren
2. Det vil bli lagt kantstein mellom elvestenene og plenen på samtlige sider av alle blokkene.
3. Nødvendig vedlikehold av inngangspartiene.
4. Asfaltering inne på borettslagets område. Asfalten fra inngangsdøren og ut til fortauet vil ha kantstein.
5. Skifte av alle kjellervinduer. Fastvinduer med aluminiumskarm og sikkerhetsglass.
6. Busker og trær som står i veien for prosjektet vil i hovedsak bli flyttet og re-plantet. Der det ikke er mulig så vil styret og vaktmester, i dialog med beboerne, plante nye blomster, busker ol.
Rekkefølgen på punktene over vil bli stokket om på i henhold til den årstiden arbeidet starter for den gjeldende blokk. Noe av arbeidet foregår hovedsakelig om sommeren, andre deler er det best å gjennomføre om vinteren. En generell regel er at arbeid under bakkeplan blir utført først. Dvs. at skifte av vinduer og etterisolering opp til platekantene blir utført sist. Hele prosjektet vil bli ferdigstilt i løpet av 2027.

Det mest stilte spørsmålet er: Hvorfor graver de og legger jord, grus ol., for så og ikke jobbe mer på området på flere uker? 
Svaret er at massene må sette seg før de kan fortsette. Tronslien utfører arbeid på de andre blokkene under den tiden disse setter seg. 

OBS: 
De få beboerne som har kjellerboder med vinduer må rydde disse før skifte av disse starter. Nøkler til gjeldende boder må leveres til vaktmesteren seneste en uke før oppstart. Merke dem med adresse og leilighetsnummer. Dette har 5 sifre og stå nederst til venstre på postkassene deres. F.eks. 12204 eller 02204. IKKE bruk det som f.eks. ser slik ut H0201.

Styret anbefaler de som er interessert til å ta en titt på hvordan det ser ut i Hesteskoen, og utenfor Bølerlia 66-72 når uteområdene der blir ferdigstilt i løpet av august 2026. Foruten lavere strømregninger og mindre fukt i kjellerne, så er dette prosjektet også en visuell oppgradering av borettslagets uteområder og inngangspartier.

Har du/dere spørsmål så send disse til styret@haralokka.no eller ring styreleder på 911 09 855. Det han ikke kan svare på vil bli videresendt til Tronsliens prosjektleder. Dette infoskrivet og fremdriftsplanen ligger også ute på nettsiden vår haralokka.no under fanen «Nyheter».

